Man hang van brug op N1 | Maroela Media
Kapt. Dave Miller, woordvoerder van die polisie, het kort ná 07:00 aan Maroela Media gesê die polisie en nooddienste is steeds op die toneel waar 'n man se liggaam aan 'n tou aan die brug gehang het.
Bane van die N1 noord is gesluit terwyl Bothaweg ook vir verkeer afgesper is onder die N1-brug. 'n Groot getal noodvoertuie is op die toneel en verkeer in die omgewing is ontwrig.
Volgens Miller is die polisie se forensiese- en speurdienste ook op die toneel en sal verdere besonderhede bekend gemaak word soos wat die polisie se ondersoek vorder.
Lees ook: Meer bekend oor man wat van N1-brug hang
Is dit moord óf selfmoord.
Waarom sal 'n persoon so in die openbaar homself om die lewe bring???
Vreemd hoe ongeskik die polisie met die motorbestuurders is. Ons kon almal sien die ou is oorlede, help nie om op mense te skreeu wat fotos neem of hulle karre se deure oopruk nie. Die man hang daar vir almal om te sien . .. julle kan nie keer dat mense kyk nie of moes almal se oe eers toegebind gewees het . Tragies, maar die polisie probeer alweer big brother speel . shame .. BEKAMP eerder MISDAAD!
Ek het in die afgelope 3 jaar 6 vriende en familielede aan die dood afgestaan deur selfdood…..Waarom sommiges daarvan 'n openbare uitstalling wil maak is nie heel duidelik nie. Tyd genees niks….jy leer maar net om daarmee saam te leef, want jy het geen ander opsie nie.
As dit 'n selfmoordpoging was, dan wou die oorledene hê almal moet foto's neem en dit versprei. Hoekom anders jouself juis daar ophang? Op 'n 'twisted way' wou die persoon tog onthou word. Dis vreeslik hartseer dat so baie mense deesdae nie meer hul pad kan oopsien om te lewe nie. En die stigma wat aan depressie klou, maak dinge net erger. Wat ek nie verstaan nie is hoekom mense in die eerste plek van so 'n grusame toneel sou wou foto's neem en versprei. Sterkte aan die naasbestaandes.
Ai dis nie lekker nie. Sterkte aan die persoon se familie en vriende. Nie een van ons kan oordeel nie, slegs God kan. Niemand weet waardeer die persoon gegaan het om so iets te doen as hy dit self gedoen het. Rus sag.